*Príloha č......*

**Sociálna (životná) história človeka/jedinca**

Posúdenia, spracovania sociálnej histórie jedinca je potrebné zvažovať v kontexte so závažnosťou, obtiažnosťou konkrétnej životnej udalosti, problémom alebo náročnosťou problému, s ktorou sa človek obrátil na terénneho sociálneho pracovníka, resp. terénny sociálny pracovník zistil v rámci svojej činnosti alebo bol kontaktovaný treťou stranou.

Terénny sociálny pracovník zisťuje relevantné okruhy (následne písomne spracuje), ktoré sú nevyhnutné k poskytnutiu príslušnej odbornej intervencie, resp. sú nápomocné pri skvalitňovaní činností terénnych sociálnych pracovníkov a terénnych pracovníkov a sú v prospech rozvoja potenciálu človeka. Zisťujú sa v súlade s povahou sociálneho problému a potrebami a záujmami človeka.

Dôraz sa kladie na akceptáciu človeka, jeho dôstojnosť a partnerský prístup. Jej súčasťou je v prípade potreby identifikovanie vplyvov sociálneho prostredia, najmä rodiny, komunity...

Posúdenie životnej histórie človeka/jedinca patrí medzi najťažšie oblasti sociálnej práce.

Relevantné okruhy:

1. Základné údaje o človeku, napr. meno, vek, príp. dátum narodenia, adresa bydliska, resp. miesto obvyklého pobytu, v závislosti od veku informácie o primárnej rodine - rodičia, súrodenci, širšia rodina
2. Osobnosť jedinca, napr. vôľové vlastnosti, rodinné vzťahy, interakcie s ľuďmi, postavenie v komunite, emocionálna oblasť, duchovná oblasť, intelektuálne fungovanie, schopnosť riešiť konflikty atď.
3. Ekonomická situácia, zamestnanie a pracovná história, príp. dosiahnuté vzdelanie
4. Vplyv prostredia prírodného, sociálneho a kultúrneho
5. Telesný a zdravotný stav
6. Bývanie, doprava, dostupnosť a využívanie verejných služieb
7. Silné stránky jedinca
8. Celkové posúdenie človeka/jedinca
9. Zdroje údajov o človeku, napr. rozhovor, pozorovania...